รวบผู้ต้องสงสัยปาบึ้มแยกลาดพร้าว ยอดเจ็บบรรทัดทอง 38 รายแล้ว
การ์ด กปปส.รวบชาย 2 คน ต้องสงสัยปาประทัดยักษ์ป่วนเวทีห้าแยกลาดพร้าวหลังมีเสียงดังคล้ายระเบิด 2 ครั้ง เมื่อเวลา 11.00 น. วันนี้ (18 ม.ค.) ด้านสาธารณสุขเผยยอดเจ็บเหตุระเบิดที่บรรทัดทองมี 38 รายแล้ว18 ม.ค. 2557 - รายงานเมื่อเวลา 13:43 น. ว่าการ์ด กปปส.รวบชาย 2 คน ต้องสงสัยปาประทัดยักษ์ป่วนเวทีห้าแยกลาดพร้าวหลังมีเสียงดังคล้ายระเบิด 2 ครั้ง เมื่อเวลา 11.00 น. ด้าน อิสสระ สมชัย เผยผลการสอบสวนเบื้องต้นทั้ง 2 สารภาพมีผู้ร่วมขบวนการ 4 คน ส่วนของกลางที่พบคือระเบิดปิงปองและบัตรประจำตัวโกตี๋ แกนนำ นปช.รายงานเมื่อเวลา 12:05 น. ว่านพ.ณรงค์ สหเมธาพัฒน์ ปลัดสาธารณสุข เผยเหตุระเบิดถนนบรรทัดทองวานนี้ กลุ่มผู้ชุมนุมได้รับบาดเจ็บมากถึง 38 ราย เป็นชาย 29 คน หญิง 9 คน ยังนอนรักษาตัว รพ.รามาฯ 5 ราย รพ.หัวเฉียว 4 ราย รพ.กลาง 2 ราย และมีผู้บาดเจ็บที่รอเฝ้าสังเกตอาการที่ รพ.จุฬาฯ 9 ราย สรุปยอดผู้บาดเจ็บจากเหตชุมนุมทางการเมืองตั้งแต่วันที่ 26 ธ.ค. ถึงวันนี้ มีผู้บาดเจ็บรวม 235 ราย นอนพักรักษาตัวที่โรงพยาบาล 23 ราย และเสียชีวิตรวม 4 รายรายงานเมื่อเวลา 11:31 น. ว่าสุเทพ เทือกสุบรรณ เลขาธิการ กปปส.นำมวลชนจากแยกปทุมวัน เดินรณรงค์เป็นวันที่ 2 โดยยังคงใช้เส้นทางเดิม แต่เป็นการเดินในระยะสั้น เริ่มจากสะพานหัวช้างเข้าแยกพญาไท ถนนเพชรบุรี ถนนบรรทัดทอง เข้าพระราม 4 และวกกลับมาจุดเดิม ท่ามกลางมาตรการรักษาความปลอดภัยอย่างเข้มงวดรายงานเมื่อเวลา 10:43 น. ว่า ชุมพล จุลใส แกนนำ กปปส. ที่เวทีแยกราชประสงค์ นำผู้ชุมนุมเข้าไปยังสำนักงานตำรวจแห่งชาติ เพื่อเรียกร้องความเป็นธรรมจากตำรวจ หลังเกิดเหตุระเบิดบน ถ.บรรทัดทอง วานนี้ จนมีผู้เสียชีวิตแล้ว 1 ราย โดย ชุมพล ย้ำกับผู้ชุมนุมว่า การเข้าไปครั้งนี้ต้องเป็นไปด้วยความเรียบร้อย สันติ ห้ามมีอาวุธหรือใช้กำลัง ล่าสุด 10.50 น. มีการปราศัย บริเวณหน้าอาคาร 1
การ์ด กปปส.รวบชาย 2 คน ต้องสงสัยปาประทัดยักษ์ป่วนเวทีห้าแยกลาดพร้าวหลังมีเสียงดังคล้ายระเบิด 2 ครั้ง เมื่อเวลา 11.00 น. วันนี้ (18 ม.ค.) ด้านสาธารณสุขเผยยอดเจ็บเหตุระเบิดที่บรรทัดทองมี 38 รายแล้ว 18
กปปส.,การชุมนุม